มีอะไรกับแฟนวันที่23 ธ.ค ประจำเดือนมา 15 ธค ใส่ถุงยาง 2-3วันต่อมามีมูกไหลแต่หายไปแล้วค่ะ ปวดหัวบ้าง ปวดท้องน้อยหน่อยๆ รู้สึกหิวน้ำบ่อยๆ จะท้องมั้ยคะ
สวัสดีค่ะ หากประจำเดือนมา 15 ธ.ค. การมีเพศสัมพันธ์ในวันที่ 23 ธ.ค. เท่ากับมีเพศสัมพันธ์ในวันที่ 9 นับจากวันแรกที่มีประจำเดือนมา ถือว่าไม่ใช่ระยะปลอดภัย โอกาสในการตั้งครรภ์นั้นมีได้ โดยหากใช้ถุงยางอนามัย จะมีโอกาสตั้งครรภ์ได้ประมาณ 2%-18%สำหรับการมีมูกไหลจากช่องคลอด ถือเป็นตกขาวที่ปกติดี และหากหายไปแล้ว ก็ถือว่าไม่ได้มีอะไรผิดปกติ ส่วนอาการปวดหัว ปวดท้อง หิวน้ำบ่อย ไม่ได้ถือเป็นอาการของการตั้งครรภ์ เพราะยังไม่ถึงกำหนดที่ประจำเดือนในรอบต่อไปควรจะมา ซึ่งคือประมาณวันที่ 15 ม.ค. ดังนั้น หากยังไม่มีอาการขาดประจำเดือน อาการต่างๆ ที่ปรากฏจึงไม่ใช่อาการของการตั้งครรภ์ เพราะอาการของการตั้งครรภ์จะเกิดตามหลังอาการขาดประจำเดือนค่ะ ดังนั้น อาการต่างๆ อาจเกิดจากสาเหตุอื่นๆ เช่น มีความเครียด พักผ่อนน้อย เป็นต้น